लखीमपुर खीरी। विकासखंड फूलबेहड़ का गूम गांव नई मुसीबत में है। बाढ़ पीड़ितों के इस गांव में इस बार राशन कार्ड का टंटा है। एक व्यक्ति की शिकायत पर इस गांव के गरीबों की जांच में तमाम राशन कार्ड फर्जी मिले हैं। जांच में कई ऐसे हैं जो गरीब नहीं हैं। उनके पास ट्रैक्टर आदि दर्शाया गया है। कुछ सरकारी नौकर हैं तो कुछ संयुक्त परिवार में रहते हैं। इन रिपोर्टों के आधार पर गांव के लगभग 50 राशन कार्ड निरस्त होने के कगार पर हैं।